Úradný vestník L 013 , 20/01/2004 S. 0032 - 0033



Rozhodnutie Komisie z 23. decembra 2003, ktorým sa mení a dopĺňa rozhodnutie 2003/467/ES vzhľadom na vyhlásenie, že v určitých provinciách v Taliansku sa nevyskytuje brucelóza hovädzieho dobytka a enzootická bovinná leukóza [oznámené pod číslom dokumentu K(2003) 5063] (Text s významom pre EHP) (2004/63/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotných problémoch, ktoré majú nepriaznivý vplyv na obchod v rámci spoločenstva s hovädzím dobytkom a ošípanými [1], najmä na jej prílohu A II(7) a prílohu D I(E), keďže: (1) Zoznam regiónov členských štátov, ktoré boli vyhlásené za regióny bez výskytu brucelózy hovädzieho dobytka a enzootickej bovinnej leukózy, je stanovený v rozhodnutí Komisie 2003/467/ES z 25. júna 2003, ktorým sa ustanovuje status stád hovädzieho dobytka úradne bez výskytu tuberkulózy, brucelózy a enzootickej bovinnej leukózy v určitých členských štátoch a regiónoch [2]. (2) Taliansko predložilo Komisii dokumentáciu preukazujúcu dodržanie podmienok ustanovených v smernici 64/432/EHS, pokiaľ ide o provincie Cremona, Lodi a Pavia v regióne Lombardia, aby tieto provincie mohli byť vyhlásené za úradne bez výskytu brucelózy, pokiaľ ide o stáda hovädzieho dobytka. (3) Taliansko predložilo Komisii aj dokumentáciu preukazujúcu dodržanie podmienok ustanovených v smernici 64/432/EHS, pokiaľ ide o provincie Miláno, Lodi a Cremona v regióne Lombardia a provincie Arezzo, Firenze, Grossetto, Livorno, Lucca, Pisa, Pistoia, Prato a Siena v regióne Toscana, aby tieto provincie mohli byť vyhlásené za úradne bez výskytu enzootickej bovinnej leukózy, pokiaľ ide o stáda hovädzieho dobytka. (4) Po vyhodnotení tejto dokumentácie, ktorú predložilo Taliansko, provincie Cremona, Lodi a Pavia v regióne Lombardia by mali byť vyhlásené za úradne bez výskytu brucelózy hovädzieho dobytka a provincie Miláno, Lodi a Cremona v regióne Lombardia a provincie Arezzo, Firenze, Grossetto, Livorno, Lucca, Pisa, Pistoia, Prato a Siena v regióne Toscana by mali byť vyhlásené za úradne bez výskytu enzootickej bovinnej leukózy. (5) Rozhodnutie 2003/467/ES by sa preto malo v súlade s tým zmeniť a doplniť. (6) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Prílohy II a III k rozhodnutiu 2003/467/ES sa menia a dopĺňajú v súlade s prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 23. decembra 2003 Za Komisiu David Byrne člen Komisie [1] Ú. v. ES L 121, 29.7.1964, s. 64. Smernica naposledy zmenená a doplnená Aktom o pristúpení z roku 2003. [2] Ú. v. EÚ L 156, 25.6.2003, s. 74. -------------------------------------------------- PRÍLOHA Prílohy II a III k rozhodnutiu 2003/467/ES sa menia a dopĺňajú takto: 1. V prílohe II sa 2. kapitola nahrádza týmto textom: "2. KAPITOLA REGIÓNY ČLENSKÝCH ŠTÁTOV ÚRADNE BEZ VÝSKYTU BRUCELÓZY V Taliansku: - Región Emilia-Romagna: Provincie Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini - Región Lombardia: Provincie Bergamo, Como, Cremona, Lecco, Lodi, Mantova, Pavia, Sondrio, Varese - Región Marche: Provincia Ascoli Piceno - Región Sardínia: Provincie Cagliari, Nuoro, Oristano, Sassari - Región Trentino-Alto Aldige: Provincie Bolzano, Trento V Portugalsku: - Autonómna oblasť Azory: Ostrovy Pico, Graciosa, Flores, Corvo V Spojenom kráľovstve: - Veľká Británia: Anglicko, Škótsko, Wales" 2. V prílohe III sa 2. kapitola nahrádza týmto textom: "2. KAPITOLA REGIÓNY ČLENSKÝCH ŠTÁTOV ÚRADNE BEZ VÝSKYTU ENZOOTICKEJ BOVINNEJ LEUKÓZY V Taliansku: - Región Emilia-Romagna: Provincie Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini - Región Lombardia: Provincie Bergamo, Brescia, Como, Cremona, Lecco, Lodi, Mantova, Miláno, Sondrio, Varese - Región Marche: Provincia Ascoli Piceno - Región Toscana: Provincie Arezzo, Firenze, Grossetto, Livorno, Lucca, Pisa, Pistoia, Prato, Siena - Región Trentino-Alto Aldige: Provincie Bolzano, Trento - Región Val d'Aosta: Provincia Aosta" --------------------------------------------------